**Carson Lambos** (s. 14. tammikuuta 2003 Winnipeg, Manitoba, Kanada) on kanadalainen jääkiekkopuolustaja, joka pelaa WHL-joukkue Winnipeg Icessa. Hänellä on tulokassopimus NHL-seura Minnesota Wildin kanssa, joka varasi Lambosin ensimmäisellä kierroksella 26. pelaajana NHL:n varaustilaisuudessa 2021.

Ura
---

### Seuraura

Lambos on Assiniboine Park Rangersin kasvatti. Hän siirtyi sittemmin Rink Hockey Academyyn, jonka U15-junioreiden tehokkain puolustaja Lambos oli kaudella 2016–2017 tehoilla 15+23=38, joilla hän sijoittui koko CSSHL U15:n puolustajien pistepörssissä kolmanneksi. Kaudella 2017–2018 Lambos voitti tehoilla 15+25=40 koko sarjan puolustajien piste- ja maalipörssin sekä jakoi puolustajien maalipörssin voiton Pacific Coast Academyn William Irvinen kanssa. Pudotuspeleissä hän sijoittui tehoilla 5+6=11 koko CSSHL U16:n pistepörssissä toiseksi edellään vain OHA Edmontonin Sean Tshigerl. Lambos valittiin kauden päätteeksi sarjan parhaaksi puolustajaksi.

Kootenay Ice varasi Lambosin koko WHL:n varaustilaisuuden 2018 toisena pelaajana heti Edmonton Oil Kingsin Dylan Guentherin jälkeen. Kauden 2018–2019 hän pelasi suurimmaksi osaksi Rink Hockey Academyn B-nuorissa. Lambos jakoi tehoilla 14+16=30 koko CSSHL U18:n puolustajien pistepörssin kuudennen sijan Delta Hockey Academyn Nicolas Ardanazin ja Northern Alberta X-Tremen Kyle Hoganin kanssa. Hänet valittiin kauden päätteeksi sarjan parhaaksi puolustajaksi. Lambos debytoi kauden aikana myös Icen WHL-joukkueessa, jossa hän pelasi viisi ottelua. Kaudeksi 2019–2020 joukkue muutti Lambosin kotikaupungiin Winnipegiin ja vaihtoi nimekseen Winnipeg Ice. Hän pelasi varsinaisen tulokaskautensa liigassa tehden 57 runkosarjaottelussa tehot 8+24=32, joilla Lambos oli joukkueen tehokkain puolustaja. Hän voitti myös Icen sisäisen tehotilaston lukemalla +20.

Lokakuussa 2020 Winnipeg Ice lainasi Lambosin kaudeksi 2020–2021 toistaiseksi voimassa olevalla sopimuksella Suomeen pelaamaan U20 SM-sarjaa JYPiin, kunnes WHL-kausi alkaa. Hän siirtyi joukkueeseen omakustanteisesti. Lambos pelasi siellä 13 ottelua tehopistein 2+9=11. Hän pelasi myös kaksi ottelua JYPin U18-junioreissa tehden kolme syöttöpistettä sekä debytoi myös seuran SM-liigajoukkueessa, jossa Lambos sai tililleen kaksi ottelua ilman tehopisteitä. Hän teki liigadebyyttinsä 3. helmikuuta 2021 Vaasan Sportia vastaan. Lambos merkittiin JYPin seitsemänneksi puolustajaksi. Hän sai ottelussa jääaikaa 7.18 minuuttia. Helmikuun puolivälissä Lambosin vahvistettiin palaavan loppukaudeksi Winnipeg Icen WHL-joukkueeseen. Hän nousi joukkueen varakapteeniksi.

Minnesota Wild varasi Lambosin ensimmäisellä kierroksella 26. pelaajana NHL:n varaustilaisuudessa 2021. Jo elokuussa hän teki seuran kanssa kolmivuotisen tulokassopimuksen.

### Maajoukkueura

Lambos Canada Whiten joukkuetta World U-17 Hockey Challengessa vuonna 2019. Hän jakoi viidellä syöttöpisteellään joukkueensa sisäisen syöttöpörssin voiton Matthew Savoien kanssa. Lambos valittiin turnauksen tähdistökentälliseen. Hänet valittiin myös alustavasti Kanadan alle 18-vuotiaiden MM-kisaryhmään vuoden 2021, mutta loukkaantuminen kuitenkin esti Lambosin osallistumisen.

Muuta
-----

Carsonin isoveli Jonathon "Jonny" Lambos pelaa puolustajana WHL-joukkue Everett Silvertipsissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Kootenay Ice | WHL | 5 | 1 | 0 | 1 | 2 | – | – | – | – | – |
| 2019–2020 | Winnipeg Ice | WHL | 57 | 8 | 24 | 32 | 32 | – | – | – | – | – |
| 2020–2021 | JYP | U20-SM | 13 | 2 | 9 | 11 | 8 | – | – | – | – | – |
|  | JYP | SM-liiga | 2 | 0 | 0 | 0 | 0 | – | – | – | – | – |
|  | Winnipeg Ice | WHL | 2 | 0 | 0 | 0 | 0 | – | – | – | – | – |
| 1 kausi | yhteensä | SM-liiga | 2 | 0 | 0 | 0 | 0 | – | – | – | – | – |

Lähteet
-------

* Carson Lambos The Internet Hockey Databasessa (englanniksi)
* Carson Lambos Eurohockey-sivustolla (englanniksi)
* Carson Lambos *Elite Prospects*. Everysport Media Group AB.  (englanniksi)

### Viitteet

1. 1 2  JYP Jyväskylä Twitterissä *twitter.com*.  14.2.2021. JYP Jyväskylä Oy. Viitattu 15.2.2021.
2. 1 2 3 4 5 6  Carson Lambos *Elite Prospects*. Everysport Media Group AB.  (englanniksi)
3. ↑  Elite Prospects - CSSHL U15 Stats 2016-2017 *eliteprospects.com*. Everysport Media Group AB. Viitattu 3.2.2021. (englanniksi)
4. ↑  Elite Prospects - CSSHL U15 Stats 2017-2018 *eliteprospects.com*. Everysport Media Group AB. Viitattu 3.2.2021. (englanniksi)
5. ↑  Elite Prospects - CSSHL U15 Stats 2017-2018 *eliteprospects.com*. Everysport Media Group AB. Viitattu 3.2.2021. (englanniksi)
6. ↑  Elite Prospects - WHL Bantam Draft 2018 *eliteprospects.com*. Everysport Media Group AB. Viitattu 3.2.2021. (englanniksi)
7. ↑  Elite Prospects - CSSHL U18 Stats 2018-2019 *eliteprospects.com*. Everysport Media Group AB. Viitattu 3.2.2021. (englanniksi)
8. ↑  Elite Prospects - Winnipeg Ice *eliteprospects.com*. Everysport Media Group AB. Viitattu 3.2.2021. (englanniksi)
9. ↑  Hellanto, Riku: Mielenkiintoinen nimi Suomeen! Kanadalainen huippulupaus lainalle JYPin organisaatioon *MTVuutiset.fi*.  28.10.2020. Telia Company AB. Viitattu 3.2.2021.
10. ↑  Seppä, Lassi: Huippulupaus Carson Lambos ensimmäisessä liigapelissään − Ty Rattie Ässien kokoonpanossa *Jatkoaika.com*.  3.2.2021. Jatkoaika r.y. Viitattu 3.2.2021.
11. ↑  Kokoonpanot *liiga.fi*.  3.2.2021. Jääkiekon SM-liiga Oy. Viitattu 3.2.2021.
12. ↑  Ottelutilastot *liiga.fi*.  3.2.2021. Jääkiekon SM-liiga Oy. Viitattu 3.2.2021.
13. ↑  Wild signs defenseman Carson Lambos to a three-year, entry-level contract *nhl.com/wild*.  25.8.2021. ST. PAUL:  Minnesota Wild. Viitattu 26.8.2021. (englanniksi)
14. ↑  Alatalo, Joni: Wild tulokassopimukseen JYPissäkin käväisseen ykköskierroksen varauksensa kanssa *nhlsuomi.com*.  25.8.2021. Nordic Sport Media. Viitattu 26.8.2021.
15. ↑  Elite Prospects - Canada White U17 *eliteprospects.com*. Everysport Media Group AB. Viitattu 3.2.2021. (englanniksi)
16. ↑  Lahtinen, Miikka: Liigassa käväisseelle NHL-lupaukselle surkeita uutisia: MM-kisamatka jää väliin *nhlsuomi.com*.  19.4.2021. Nordic Sport Media. Viitattu 26.8.2021.
17. ↑  Jonny Lambos *Elite Prospects*. Everysport Media Group AB.  (englanniksi)